### Biztonság lap

Az Atheros Client Utility segédprogram Biztonság lapjának megnyitásához kattintson a Profilkezelő lap Új vagy Módosítás gombjára. A Profilkezelő ablakban kattintson a Biztonság fülre.

A profil beállításához módosítsa a Profilkezelő Biztonság lapján található mezőket. A biztonsági üzemmód kiválasztásához jelölje be a használandó üzemmód melletti választógombot. Hajtsa végre a szükséges módosításokat az Általános és a Speciális lapon is.

Megjegyzés: Ha A profil zárolva van jelölőnégyzet be van jelölve, a profilt nem lehet eltávolítani vagy módosítani. Ez alól kivétel a Jelszó mező, amely módosítható. Kérjen segítséget a rendszergazdától.

Biztonsági opciók beállítása | Az állomás által használt biztonsági üzemmód típusa. Lehetséges értékei: WPA/WPA2/CCKM WPA/WPA2 jelszó 802.1x Előmegosztott kulcs (statikus WEP) Nincs Ezek a beállítások határozzák meg a hálózati beállítások biztonságát szavatoló egyedi titkosító kulcsot.
WPA/WPA2 | Engedélyezi a WPA (Wi-Fi Protected Access, védett Wi-Fi-hozzáférés) biztonsági üzemmód használatát. A WPA/WPA2 lehetőséget választva megnyílik a WPA/WPA2 EAP legördülő menü. Lehetséges értékei: EAP-FAST EAP-TLS EAP-TTLS PEAP (EAP-GTC) PEAP (EAP-MSCHAP V2) LEAP
| WPA/WPA2 jelszó | Engedélyezi a WPA/WPA2 jelszavas biztonsági funkció használatát. Kattintson a Beállítás gombra, majd adja meg a WPA/WPA2 jelszót.
802.1x | Engedélyezi a 802.1x biztonság használatát. A beállítás a rendszergazda közreműködését igényli. A 802.1x lehetőséget választva megnyílik A 802.1x EAP típusa legördülő menü. Lehetséges értékei: EAP-FAST EAP-TLS EAP-TTLS PEAP (EAP-GTC) PEAP (EAP-MSCHAP V2) LEAP Ha a vezeték nélküli adapterhez kapcsolódó hozzáférési pont WEP-beállításának értéke Tetszőleges, és a WEP funkció engedélyezve van az ügyfélgépen, a kapcsolódás engedélyezéséhez jelölje be a Biztonság lapon lévő Vegyes cellákhoz társítás engedélyezése jelölőnégyzetet.
Előmegosztott kulcs (statikus WEP) | A hozzáférési ponton és az állomáson egyaránt definiált előmegosztott kulcsok használatát teszi lehetővé. Előmegosztott titkosítási kulcsok megadásához jelölje be az Előmegosztott kulcs választógombot, majd kattintson a Beállítás gombra, és töltse ki az Előmegosztott kulcsok megadása ablak mezőit. Ha a vezeték nélküli adapterhez kapcsolódó hozzáférési pont WEP-beállításának értéke Tetszőleges, és a WEP funkció engedélyezve van az ügyfélgépen, a kapcsolódás engedélyezéséhez jelölje be a Biztonság lapon lévő Vegyes cellákhoz társítás engedélyezése jelölőnégyzetet.
Nincs | A biztonsági funkciók letiltása (nem javasolt).
Vegyes cellákhoz társítás engedélyezése | Ha az ügyféladapterhez kapcsolódó hozzáférési pont WEP-beállításának értéke Tetszőleges, és a WEP funkció engedélyezve van az ügyfélgépen, jelölje be ezt a jelölőnégyzetet. Ennek hiányában az ügyfél nem tud kapcsolatot létesíteni a hozzáférési ponttal.
A tartományvezérlő keresési időkorlátja | Jelölje be ezt a jelölőnégyzetet, és adja meg másodpercben (max. 300), hogy mennyi legyen a hitelesítési folyamat időkorlátja a tartományvezérlő keresése közben. Ha nullát ad meg, az olyan, mintha üresen hagyná a jelölőnégyzetet, azaz semmilyen időkorlátot nem adna meg a tartományvezérlő kereséséhez. Megjegyzés: A hitelesítési folyamatnál időtúllépés jelentkezik, amikor a letelik a hitelesítési időkorlát vagy a tartományvezérlő keresésére megadott idő.
A csoportházirend késleltetése | Itt azt adhatja meg, mennyi idő elteltével indítsa el a Windows bejelentkezési folyamat a csoportházirendet. A csoportházirend egy Windows-szolgáltatás, amelynek segítségével a rendszergazdák felhasználócsoportok beállításait adhatják meg. A cél az, hogy a csoportházirend ne induljon el addig, amíg meg nem valósul a vezeték nélküli hálózati hitelesítés. Az érvényes értéktartomány 0–65535 másodperc. A megadott érték a számítógép első olyan újraindítása után lép érvénybe, amikor ez a profil van megadva aktív profilként. Ez a legördülő lista csak akkor használható, ha valamilyen EAP alapú hitelesítést választott.