### Καρτέλα Ασφάλεια

Στο βοηθητικό πρόγραμμα πελάτη Atheros, για να μεταβείτε στην καρτέλα Ασφάλεια, κάντε κλικ στο Δημιουργία ή Τροποποίηση στην καρτέλα Διαχείριση προφίλ. Κάντε κλικ στην καρτέλα Ασφάλεια στο παράθυρο Διαχείριση προφίλ.

Επεξεργαστείτε τα πεδία στην καρτέλα Ασφάλεια στο παράθυρο Διαχείριση προφίλ για να ρυθμίσετε τις παραμέτρους του προφίλ. Για να καθορίσετε τον τρόπο λειτουργίας ασφαλείας, κάντε κλικ στο κουμπί επιλογής που αντιστοιχεί στον επιθυμητό τρόπο λειτουργίας ασφαλείας. Μην ξεχάσετε επίσης να επεξεργαστείτε το περιεχόμενο των καρτελών Γενικά και Για προχωρημένους.

Σημείωση: Εάν το πλαίσιο ελέγχου Το προφίλ είναι κλειδωμένο είναι επιλεγμένο, τότε δεν είναι δυνατή η κατάργηση ή τροποποίηση του προφίλ. Μπορείτε, ωστόσο, να επεξεργαστείτε τα πεδία του κωδικού πρόσβασης. Επικοινωνήστε με το διαχειριστή του συστήματός σας.

Καθορισμός επιλογών ασφαλείας | Ο τύπος ασφαλείας που χρησιμοποιεί ο συγκεκριμένος σταθμός. Στις επιλογές περιλαμβάνονται οι παρακάτω: WPA/WPA2/CCKM Φράση πρόσβασης WPA/WPA2 802.1x Ήδη κοινόχρηστο κλειδί (Στατικό WEP) Χωρίς Οι επιλογές αυτές ορίζουν το μοναδικό κλειδί κρυπτογράφησης για τη ρύθμιση των παραμέτρων ασφάλειας δικτύου.
WPA/WPA2 | Επιτρέπει τη χρήση του WPA (Wi-Fi Protected Access). Μόλις επιλέξετε το WPA/WPA2, ανοίγει το αναπτυσσόμενο μενού WPA/WPA2 EAP. Στις επιλογές περιλαμβάνονται οι εξής: EAP-FAST EAP-TLS EAP-TTLS PEAP (EAP-GTC) PEAP (EAP-MSCHAP V2) LEAP
| Φράση πρόσβασης WPA/WPA2 | Ενεργοποιεί την ασφάλεια μέσω φράσης πρόσβασης WPA/WPA2. Κάντε κλικ στο κουμπί Ρύθμιση παραμέτρων και πληκτρολογήστε τη φράση πρόσβασης WPA/WPA2.
802.1x | Ενεργοποιεί την ασφάλεια 802.1x. Η ενεργοποίηση αυτής της επιλογής απαιτεί δικαιώματα διαχειριστή. Μόλις επιλέξετε το 802.1x ανοίγει το αναπτυσσόμενο μενού τύπου 802.1x EAP. Στις επιλογές περιλαμβάνονται οι εξής: EAP-FAST EAP-TLS EAP-TTLS PEAP (EAP-GTC) PEAP (EAP-MSCHAP V2) LEAP Εάν το σημείο πρόσβασης, με το οποίο έχει συσχετιστεί ο προσαρμογέας ασύρματου δικτύου, έχει το WEP ρυθμισμένο στη θέση Προαιρετικό και ο πελάτης έχει το WEP ενεργοποιημένο, βεβαιωθείτε ότι το πλαίσιο ελέγχου Να επιτρέπεται η συσχέτιση με μικτά κελιά στην καρτέλα Ασφάλεια είναι επιλεγμένο, για να επιτρέπεται η συσχέτιση.
Ήδη κοινόχρηστο κλειδί (Στατικό WEP) | Ενεργοποιεί τη χρήση ήδη κοινόχρηστων κλειδιών τα οποία έχουν οριστεί τόσο στο σημείο πρόσβασης όσο και στο σταθμό. Για να ορίσετε ήδη κοινόχρηστα κλειδιά, κάντε κλικ στο κουμπί επιλογής Ήδη κοινόχρηστο κλειδί και, στη συνέχεια, κάντε κλικ στο κουμπί Ρύθμιση παραμέτρων για να συμπληρώσετε τα στοιχεία στο παράθυρο Καθορισμός ήδη κοινόχρηστων κλειδιών. Εάν στο σημείο πρόσβασης, με το οποίο έχει συσχετιστεί ο προσαρμογέας ασύρματου δικτύου, το WEP έχει οριστεί ως Προαιρετικό και ο πελάτης έχει ενεργοποιημένο το WEP, βεβαιωθείτε ότι είναι επιλεγμένο το πλαίσιο ελέγχου Να επιτρέπεται η συσχέτιση με μικτά κελιά στην καρτέλα Ασφάλεια, για να επιτρέπεται η συσχέτιση.
Χωρίς | Καμία ασφάλεια (δεν συνιστάται).
Να επιτρέπεται η συσχέτιση με μικτά κελιά | Επιλέξτε αυτό το πλαίσιο ελέγχου εάν στο σημείο πρόσβασης με το οποίο πρόκειται να συσχετιστεί ο προσαρμογέας πελάτη, το WEP έχει οριστεί ως Προαιρετικό και ο προσαρμογέας πελάτη έχει ενεργοποιημένο το WEP. Διαφορετικά, ο πελάτης δεν θα έχει τη δυνατότητα να πραγματοποιήσει σύνδεση με το σημείο πρόσβασης.
Περιορισμός του χρόνου για εύρεση ελεγκτή τομέα σε | Επιλέξτε αυτό το πλαίσιο ελέγχου και εισάγετε τον αριθμό των δευτερολέπτων (έως και 300) που αποτελούν το χρονικό όριο της διαδικασίας ελέγχου ταυτότητας, κατά την προσπάθεια εύρεσης ελεγκτή τομέα. Η εισαγωγή μηδενικής τιμής ισοδυναμεί με κατάργηση της επιλογής του πλαισίου ελέγχου, το οποίο σημαίνει πως δεν θα υπάρχει χρονικό όριο στην προσπάθεια εύρεσης ελεγκτή τομέα. Σημείωση: Η διαδικασία ελέγχου ταυτότητας σταματά όταν φτάσει το χρονικό όριο που έχει οριστεί στο μετρητή χρονικού ορίου ή όταν λήξει ο χρόνος που έχει οριστεί για την εύρεση του ελεγκτή τομέα.
Καθυστέρηση πολιτικής ομάδας | Ορίστε το χρόνο που θα παρέρχεται πριν η έναρξη σύνδεσης των Windows πραγματοποιεί εκκίνηση της πολιτικής ομάδας. Η πολιτική ομάδας είναι μια λειτουργία των Windows που χρησιμοποιείται από διαχειριστές προκειμένου να ρυθμίσουν τις επιλογές για τις ομάδες και τους χρήστες. Ο σκοπός είναι η καθυστέρηση της εκκίνησης της Πολιτικής ομάδας μέχρι να πραγματοποιηθεί ο έλεγχος ταυτότητας ασύρματου δικτύου. Οι έγκυρες τιμές είναι από 0 έως 65535 δευτερόλεπτα. Η τιμή που ορίζετε ενεργοποιείται μετά την επανεκκίνηση του υπολογιστή ενώ το συγκεκριμένο προφίλ έχει οριστεί ως ενεργό προφίλ. Αυτό το αναπτυσσόμενο είναι ενεργό μόνο εάν επιλέξετε να χρησιμοποιείτε έλεγχο ταυτότητας βάσει EAP.