### Brug af LEAP-sikkerhed

For at bruge sikkerhed i hjælpeprogrammet til Atheros Client skal du åbne fanen Sikkerhed i vinduet Profilstyring.

LEAP-sikkerhed kræver, at alle infrastrukturenheder (f.eks. adgangspunkter og servere) er konfigureret til LEAP-godkendelse. Kontakt den IT-ansvarlige.

- Konfiguration af LEAP
- Aktivering af LEAP

Konfiguration af LEAP:

- På fanen Sikkerhed skal du vælge alternativknappen WPA. Vælg WPA-LEAP fra rullemenuen.
- ELLER: Vælg alternativknappen 802.1x på fanen Sikkerhed. Vælg LEAP fra rullemenuen.

1. Klik på knappen Konfigurer.
2. For at genoptage forbindelsen uden at tilvejebringe legitimationsoplysninger igen efter et midlertidigt tab af forbindelsen, se Genoptag altid den sikre session.
3. Angiv et brugernavn og en adgangskode:

> Vælg at bruge midlertidigt brugernavn og adgangskode ved at vælge alternativknappen:
> - Marker Brug Windows-brugernavn for at bruge Windows-brugernavn som LEAP-brugernavnet.
> - ELLER: Marker Spørg manuelt efter LEAP-brugernavn og adgangskode for manuelt at logge på og starte LEAP-godkendelsesprocessen.

> Vælg at bruge gemt brugernavn og adgangskode ved at vælge alternativknappen:

> - Angiv LEAP-brugernavn, adgangskode og domæne, som skal gemmes og bruges.

4. Indtast brugernavn og adgangskode.
5. Bekræft adgangskoden.
6. Angiv et domænenavn:

   > - Marker indstillingen Inkluder Windows-logindomæne med brugernavn for at give Windows-logindomæne og brugernavn til RADIUS-serveren. (standardindstilling)
   > - ELLER: Angiv et specifikt domænenavn.

7. Marker evt. Ingen netværksforbindelse medmindre bruger er logget på for at tvinge den trådløse adapter til at fjerne tilknytningen, når du logger af.
8. Indtast LEAP-godkendelsens timeoutværdi (mellem 30 og 500 sekunder) for at angive, hvor længe LEAP skal vente, inden godkendelsen erklæres for mislykket, og der sendes en fejlmeddelelse. Standardindstillingen er 90 sekunder.
9. Klik på OK.
10. Aktiver profilen.