### Hibaelhárító segédprogram

A külön beszerezhető hibaelhárító segédprogrammal (Troubleshooting Utility) azonosíthatja és elháríthatja a hozzáférési pont (infrastruktúra) üzemmódban működő vezeték nélküli adapter beállítási és hozzárendelési hibáit.

A segédprogram csak a Mini PCI megoldások részeként vehető igénybe.

A hibaelhárító segédprogram futtatása:

- A hibaelhárító segédprogram elindításához kattintson a Diagnosztika lap Hibaelhárítás gombjára.

- VAGY: Válassza a Művelet menü Művelet > Hibaelhárítás parancsát.

A hibaelhárítási tesztek futtatásához kattintson a Teszt futtatása gombra. A következőket ellenőrizheti:

- Az illesztőprogram telepítése

- A kártya behelyezése

- A kártya elérhetősége

- Rádió

- Társítás

- Hitelesítés

- Hálózat

A segédprogram az alábbi eredményeket szolgáltatja:

- Sikeres teszt: A teszt sikeresen lefutott

- Sikertelen teszt: A teszt nem sikerült, mert a vezeték nélküli adapter hibásan van beállítva a hozzáférési ponthoz való kapcsolódáshoz.

- Teszt kihagyva: A tesztre az aktív profil esetében nem volt szükség

A teszt jelentéseinek megtekintéséhez kattintson a Jelentés megtekintése gombra.

- A jelentés mentéséhez kattintson a Jelentés mentése gombra, majd keresse meg azt a mappát, ahová a jelentést menteni szeretné.

> Adjon nevet a fájlnak, majd kattintson a Mentés gombra.

- A hibaelhárító segédprogram újbóli futtatásához kattintson a Teszt indítása gombra.